Ftehim f’forma ta’ Skambju ta’ Ittri dwar l-applikazzjoni provviżorja tal-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Ginea-Bissau għall-perjodu mis- 16 ta’ ġunju 2007 sal- 15 ta’ ġunju 2011



Official Journal L 342 , 27/12/2007 P. 0003 - 0004



20071204 Ftehim f’forma ta’ Skambju ta’ Ittri dwar l-applikazzjoni provviżorja tal-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Ginea-Bissau għall-perjodu mis- 16 ta’ ġunju 2007 sal- 15 ta’ ġunju 2011 A. Ittra mill-Gvern tar-Repubblika tal-Ginea-Bissau Sinjur, Ninnota bi pjaċir li n-negozjaturi tar-Repubblika tal-Ginea-Bissau u tal-Komunità Ewropea waslu fi qbil dwar Ftehim ta’ Sħubija fis-settur tas-sajd bejn ir-Repubblika tal-Ginea-Bissau u l-Komunità Ewropea, kif ukoll dwar Protokoll li jistabbilixxi l-opportunitajiet ta’ sajd u l-kontribuzzjoni finanzjarja u l-Anness tiegħu. Ir-riżultat ta’ dawn in-negozjati, żvilupp pożittiv mill-Ftehim ta’ Sħubija preċedenti, ser isaħħaħ ir-relazzjonijiet tagħna fil-qasam tas-sajd u sejjer tassew jistabbilixxi qafas ta’ sħubija għall-iżvilupp ta’ politika tas-sajd fit-tul u responsabbli fl-ibħra tal-Ginea-Bissau. F’dan ir-rigward, nipproponilek li jitmexxew b’mod parallel il-proċeduri ta’ approvazzjoni u ta’ ratifika tat-testi tal-Ftehim, tal-Protokoll, ta’ l-Anness u l-Appendiċijiet tiegħu, b’mod konformi mal-proċeduri fis-seħħ fir-Repubblika tal-Ginea-Bissau u fil-Komunità Ewropea, neċessarji sabiex dawn jidħlu fis-seħħ. Bil-għan li ma jiġux interrotti l-attivitajiet tas-sajd tal-bastimenti Komunitarji fl-ibħra tal-Ginea-Bissau u b’referenza għall-Ftehim u l-Protokoll inizjalati fit- 23 ta’ Lulju 2007 li jistabbilixxu l-opportunitajiet ta’ sajd u l-kontribuzzjoni finanzjarja għall-perjodu bejn is- 16 ta’ Ġunju 2007 u l- 15 ta’ Ġunju 2011, għandi l-unur ninfurmak li l-Gvern tar-Repubblika tal-Ginea-Bissau huwa lest japplika dak il-Ftehim u dak il-Protokoll b’mod provviżorju b’effett mis- 16 ta’ Ġunju 2007 sakemm huma jidħlu fis-seħħ skond l-Artikolu 19 tal-Ftehim, bil-kundizzjoni li l-Komunità Ewropea wkoll tkun disposta tagħmel l-istess. Huwa impliċitu li f’dan il-każ, l-ewwel parti tal-kontribuzzjoni finanzjarja, stabbilita bl-Artikolu 2 tal-Protokoll, għandha titħallas sat- 30 ta’ April 2008. Inkun grat jekk inti tikkonferma l-qbil tal-Komunità Ewropea ma’ l-imsemmija applikazzjoni provviżorja. Nassigurak, Sinjur, mill-ikbar stima li għandi lejk. Għall-Gvern tar-Repubblika tal-Ginea-Bissau B. Ittra tal-Komunità Ewropea Sinjur, Għandi l-pjaċir ninfurmak li rċevejt l-ittra tiegħek tal-lum li tgħid hekk: "Sinjur, Ninnota bi pjaċir li n-negozjaturi tar-Repubblika tal-Ginea-Bissau u tal-Komunità Ewropea waslu fi qbil dwar Ftehim ta’ Sħubija dwar is-Sajd bejn ir-Repubblika tal-Ginea-Bissau u l-Komunità Ewropea, kif ukoll dwar Protokoll li jistabbilixxi l-opportunitajiet ta’ sajd u l-kontribuzzjoni finanzjarja u l-Annessi tiegħu. Ir-riżultat ta’ dawn in-negozjati, żvilupp pożittiv mill-Ftehim ta’ Sħubija preċedenti, ser isaħħaħ ir-relazzjonijiet tagħna fil-qasam tas-sajd u sejjer tassew jistabbilixxi qafas ta’ sħubija għall-iżvilupp ta’ politika tas-sajd fit-tul u responsabbli fl-ibħra tal-Ginea-Bissau. F’dan ir-rigward, nipproponilek li jitmexxew b’mod parallel il-proċeduri ta’ approvazzjoni u ta’ ratifika tat-testi tal-Ftehim, tal-Protokoll, ta’ l-Anness u l-Appendiċijiet tiegħu, b’mod konformi mal-proċeduri fis-seħħ fir-Repubblika tal-Ginea-Bissau u fil-Komunità Ewropea, neċessarji sabiex dawn jidħlu fis-seħħ. Bil-għan li ma jiġux interrotti l-attivitajiet tas-sajd tal-bastimenti Komunitarji fl-ibħra tal-Ginea-Bissau u b’referenza għall-Ftehim u l-Protokoll inizjalati fit- 23 ta’ Lulju 2007 li jistabbilixxu l-opportunitajiet ta’ sajd u l-kontribuzzjoni finanzjarja għall-perjodu bejn is- 16 ta’ Ġunju 2007 u l- 15 ta’ Ġunju 2011, għandi l-unur ninfurmak li l-Gvern tar-Repubblika tal-Ginea-Bissau huwa lest japplika dak il-Ftehim u dak il-Protokoll b’mod provviżorju b’effett mis- 16 ta’ Ġunju 2007 sakemm huma jidħlu fis-seħħ skond l-Artikolu 19 tal-Ftehim, bil-kundizzjoni li l-Komunità Ewropea wkoll tkun disposta tagħmel l-istess. Huwa impliċitu li f’dan il-każ, l-ewwel parti tal-kontribuzzjoni finanzjarja, stabbilita bl-Artikolu 2 tal-Protokoll, għandha titħallas sat- 30 ta’ April 2008. Inkun grat jekk inti tikkonferma l-qbil tal-Komunità Ewropea ma’ l-imsemmija applikazzjoni provviżorja.". Għandi pjaċir nikkonferma l-qbil tal-Komunità Ewropea dwar l-imsemmija applikazzjoni provviżorja. Nassigurak, Sinjur, mill-ikbar stima li għandi lejk. Għall-Kunsill ta’ l-Unjoni Ewropea --------------------------------------------------